TABOR CORTINA 2004

Tabor smo letos že tradicionalno izvedli zadnji teden avgusta. Nastanjeni smo bili v campu Rocceta, kjer je cena bivanja znašala okoli 9e na noč. Sobotni del skupne ture je zaradi slabšega vremena potekal bolj po trgovinah Cortine popoldne pa smo preživeli ob športnih igrah pri katerih je kraljeval Pečovnik starejši, ki se je sedaj okitil z nazivom Cortinški prvak v malem golfu. Na žalost se zaradi stiske s časom nisva uspela pomeriti med sabo, da bi dokončno razčistili kdo je kdo! No nedelja nas je pozdravila z res krasnim a hladnim jutrom. Dan so vsi tečajniki preživeli v stenah okoli Cortine. Večino je zeblo, ene bolj, druge pa manj. Do desetih zvečer so bile že vse naveze v dolini in s kratko analizo smo zaključili uradno sk. Turo in nadaljevali s taborom. Zahvala za uspešno izvedbo gre vsem alpinistom in pripravnikom, ki so vodili naveze, zato še enkrat hvala. Pohvaliti gre predvsem Edith in Borisa, ki sta ves čas tabora nesebično v odila v stene tečajnike in jim približala lepote dolomitov. Prav tako moram pohvaliti še Ano in Aljo, ki sta vseskozi skrbeli, da čistoča skupnih prostorov in posod ni prestopila higienskega minimuma. Hvala!
Kar se tiče skupne ture imam samo eno pripombo glede odjavljanja. Predvsem to velja za vodje navez (alpiniste in pripravnike). Zelo dobro bi bilo, da bi svoj neprihod sporočili meni osebno ne pa vsak preko nekoga drugega. V današnji tehnološki družbi ni takšen problem napisati SMSa in ga poslati na moj mobi. Predvsem bi pa pograjal tiste, ki sploh nikomur niste javili da vas ne bo, no pa ne bomo poimensko ampak Košir da se to ne ponovi več!

Tabor je nato potekal do srede, ko so še zadnji člani odšli iz Cortine zaradi napovedanih še  nižjih temperatur in nevihtnega vremena. Gručica okoli desetih pa se nas je odpravila še v Arco, kjer smo preživeli štiri hudo turistične dni v bistveno toplejših krajih. 
Na koncu bi se še enkrat zahvalil vsem ki ste se tabora udeležili. Upam, da ste se imeli lepo in ste se kaj pametnega naučili. Upam, da se vidimo ponovno naslednje leto

Seznam udeležencev

Je na žalost ostal na dveh listih nekje v Cortini zato bodi dovolj, da se nas je zbralo okrog 50!!  Največ nočitev na eno noč pa je bilo 40.

